
SPOROČILO ZA JAVNOST

ZAGNANA PEDALA PROJEKTA BIKE & SPA:  NOVA DOŽIVETJA ČEZMEJNEGA POVEZOVANJA KOLESARKIH IN VELNEŠKIH DOŽIVETIJ 

Zdravilišče Radenci, 3. 12. 2024. Zavod za inovativnost in podjetništvo Maribor, Občina Moravske Toplice, Zavod za turizem in razvoj Lendava in vodilni partner projekta Turistično združenje Thermen & Vulkanland ter partner projekta iz avstrijske strani, Društvo za promocijo Štajerske regije Vulkanland smo na novinarski konferenci, ki je potekala v Zdravilišču Radenci, Sava Hotels & Resort v Salonu zdravja predstavili zagon projekta Bike & Spa, financiranega iz čezmejnih projektov Interreg Slovenija – Avstrija.
Uvodoma je predstavnike medijev pozdravila direktorica Zdravilišča Radenci, mag. Zdenka Ploj, ki je povedala: “Vloga Zdravilišča Radenci v širšem regijskem prostoru in priložnosti, ki jih prinašajo v podjetje in razvoj turistično zaokroženega območja tovrstni projekti je ključna za trajnostno odličnost. Zdravilišče Radenci so zdraviliški center za rehabilitacijo srčno – žilnih bolnikov ter priznano diagnostično središče, kjer svoje varno in sproščujoče zatočišče zraven srčnih bolnikov najdejo vsi, ki si želijo okrepiti svoje zdravje ob programih aktivnega oddiha in uživanja osvežilne in blagodejne mineralne vode z naravnim CO2, ki je najbolj bogat v Evropi.”

Sledila je predstavitev projekta Bike&Spa s strani slovenskih partnerjev in sicer je aktivnosti predstavila Janja Viher iz Zavoda za inovativnost in podjetništvo Maribor, ki je poudarila: “Bike & Spa projekt  se je pričel v septembru 2024 in traja 3 leta. S projektnimi partnerji želimo v tem času zgraditi učinkovito partnersko mrežo podjetij in turističnega gospodarstva, ponudnikov in aktiviranja lokalnega prebivalstva v območju Podravja in Pomurja na slovenski strani ter regije term in vulkanov (Thermen & Vulkanland) na avstrijski strani, kjer se nahaja 12 termalnih ponudnikov z dovršeno turistično ponudbo doživetij in preživljanja aktivnega prostega časa v širšem zaokroženem turističnem območju. Želimo vključiti ponudnike in deležnike, ki bodo skupaj z nami gradili in ustvarjali destinacijo po meri zahtevnega in učečega kolesarskega gosta in omogočili podaljšanje bivanja turistov tudi pri nas.”
Slovenski projektni partnerji so v nadaljevanju predstavili aktivnosti projekta, ključne aktivnosti in ključno misijo, kjer so posebej izpostavili ključne aktivnosti in ključne misije. 
Ključne aktivnosti v projektu bodo usmerjene v: 

1. Trajnostno upravljanje obiskovalcev turističnega zaokroženega območja in hkrati projektnega območja.
2. Gradnja skupne vizije trajnostnega upravljanja.
3. Pripravljen bo strateški dokument kolesarskega turizma v navezavi z velneško ponudbo širše zaokrožene turistične regije na obeh straneh meja.
4. Vzpostavljena bo platforma za širitev strokovnega znanja in usposabljanj med podjetji, malimi in srednje velikimi podjetji na področju turizma in prenos znanj ter izkušenj.
Ključna misija bo privabljanje partnerjev iz vrst turističnih podjetij, ponudnikov, gostincev, namestitvenih obratov in storitvenih podjetij za sodelovanje v projektu,  da bomo skupaj dosegali: 

1. Zagotavljanje kakovosti za podjetja s vzpostavitvijo meril in evidentiranja učinkov.
2. Green Bike & Spa Academy kot pilotna izvedba z trajnostnimi učinki.
3. Usposabljanje za kolesarske vodnike v zaokroženem turističnem območju.
4. Vzpostavitev trajne mobilnosti za kolesarje in ureditev počivališč.
Na konferenci je bil prisoten tudi predstavnik vodilnega partnerja in vodja projekta g. mag. Jörg Pfeifer (Thermen & Vulkanland) ter partnerji projekta ga. mag. Mojca Breščak v imenu Občine Moravske Toplice, ga. Martina Bukovec, direktorica Zavoda za turizem in razvoj Lendava in drugi projektni sodelavci.

Povezava do že izvedenih aktivnosti: 

· Novinarska konferenca vodilnega partnerja in partnerjev iz Avstrije: https://www.net8.si/video/projekt-bikespa
Za več informacij lahko kontaktirate: Janja Viher, 031 669 949, janja.viher@zipiie.eu ali Sabina Barbarič, 031 397 784, sabina.barbaric@gmail.com. 

